NASTA PILDIRAAMAT
Tere jälle!
Täna räägin sulle Piibli ühest kuulsaimast mehest,
kes oli hästi rikas ja kellel oli palju vara.
Veelgi rikkam oli mees selle tõttu, et Jumal elas ta südames.
Siin see mees nüüd ongi.
Piibel räägib meile Aabrahamist.
Ta oli üpris vana mees juba,
habegi oli pikaks kasvanud.
Ühel päeval ütles Jumal: "Aabraham, sa pead siit ära minema!
Mine uuele maale elama,
selle maa nimi on Kaananimaa!"
Aabraham oli kuulekas Jumalale.
Ta ei vaielnud vastu,
et mul on siingi hea elada ja ma ei lähe siit kuhugi.
Hakkas hoopis oma asju pakkima ning ümberasumiseks ettevalmistama.
Sel ajal, kui Aabraham elas,
ei olnud rikastel meestel autosid, mobiiltelefone ega arvuteid.
Siis oli rikastel palju loomi.
Nii oli ka Aabrahamil kaamleid, eesleid, lambaid ja kitsi.
Tal olid kindlasti ka koerad, kes lambaid ja kitsi valvasid.
Need olid Nastast suuremad.
Nasta ei ole valvekoer, aga võib-olla ikka on?
Aabraham oli juba nii vana, et tal oli kõndimiseks kepp.
Aabrahami naise nimi oli Saara, kes oli ka vana memmeke juba.
Kui nad end teele asutasid, ratsutas Saara suurel loomal.
Saara nägu oli kortsuline, ta oli juba vana memmeke.
Sulased ja teenijad aitasid neil asju pakkida.
Lõpuks asutigi teele.
Jumal andis neile Kaananimaal elamiseks väga viljaka ala.
Aabraham ja Saara elasid väga õnnelikult,
kuid üks suur mure neil siiski oli.
Neile polnud sündinud ühtki last.
Nad oleksid nii väga tahtnud endale tütreid või poegi, kuid ei saanud.
Aabraham ja Saara olid seetõttu üpris murelikud.
Neil oli kaamleid ja teisi loomi ning kõike muud rikkust,
kuid see, kellest nad kõige enam puudust tundsid, oli oma laps.
Neil polnud oma last.
Kaamelil on seljas suur küür.
Siin nad nüüd lähevadki.
Aabraham palvetas sel teekonnal: "Jumal, miks mul pole last?"
Kindlasti oli see ka Saara soov, kõigil teistel naistel ju olid lapsed.
Ühel päeval nägi Aabraham taevasse vaadates väga palju tähti.
Oled sa kunagi vaadanud taevasse ja näinud seal nii palju tähti,
mida ei suuda kokku lugeda?
Ka Aabraham nägi ühel ööl väga palju tähti taevas.
Ta proovis neid kokku lugeda.
Osa olid väiksemad ja kaugemal, osa suuremad ja lähemal.
Ja Jumal ütles Aabrahamile:
"Sul saab olema nii palju lapsi kui näed tähti taevas."
Aabraham mõtles, kuidas see küll võimalik on?
Mina olen juba vana mees ja mu naine Saara ka juba vana.
Vanamemmed ei saa ju enam lapsi.
Kuid Aabraham lootis siiski Jumala peale
ja mõtles, et kui Jumal on lubanud nii palju järeltulijaid kui on tähti taevas,
küll siis Jumal selle ka korraldab.
Saara hakkas naerma, kui Aabraham talle sellest kõigest rääkis.
"Ei vanamemmest saa enam ema!"
Kuid kõik läkski nii.
Jumala tõotusest oli pisut aega,
kui ühel päeval märkas Saara, et ta ootabki beebit.
Nad olid rõõmsad ja õnnelikud ega naernud enam selle üle,
et eakatel võiks laps sündida.
Nii sündiski Aabrahamile ja Saarale esimene neist taevatähtedest.
Ilmale tuli poisslaps, kes sai omale nimeks Iisak.
Siin see väike beebi ongi, magab oma ema Saara süles.
Võib olla on nad jalutuskäigul ja beebi magab oma päevaund.
Tol ajal polnud beebikärusid.
Kaameli seljas tuli hea uni.
Aabrahamil oli usku Jumalasse
ja ta ootas kannatlikult Jumala tõotuse täitumist.
Jumala soov on, et me jaksaksime oodata tema tõotuste täitumist,
nii nagu Aabraham jõudis oodata.
Inimesed on vahel kannatamatud, kui midagi peab kaua ootama.
Kui Jumal on midagi lubanud, siis Ta ka täidab selle lubaduse.
See ei pea täituma ilmtingimata koheselt ja meie soovi järgi.
Aabraham ja Saara olid tõesti õnnelikud päeval, mil Iisak sündis.
Nad tänasid ja ülistasid Jumalat.
Nad teadsid, et Iisakist saab tulevikus väga oluline laps.
Ta oli esimene tõotuste taevatäht.
Järgmisel korral jutustan Iisakust, kes oli juba suureks sirgunud
ning mis edasi sai.
Iisakile sündisid ka lapsed ja Jumala tõotatud taevatähti tuli juurde.
Kohtumiseni jälle!
Tšau-tšau!
Tõlge: Mare Peterson